
Na temelju odredbe članka 37. Zakona o proračunu („Narodne novine“ broj 144/21) i članka 30. Statuta Općine Selnica („Službeni glasnik Međimurske županije“ broj 5/21, 16/22 i 17/25), Općinsko vijeće Općine Selnica na 4. sjednici održanoj 19. prosinca 2025. godine donijelo je


VIŠEGODIŠNJI PLAN URAVNOTEŽENJA PRORAČUNA OPĆINE SELNICA
ZA RAZDOBLJE 2026.-2028.



Članak 1.
Utvrđuje se procjena rezultata poslovanja za proračunsku 2025. godinu, te način pokrića planiranog manjka prihoda i primitaka u iznosu od 492.000,00 eura, koji se prenosi iz prethodnih godina i planira u Proračunu Općine Selnica za 2026. godinu i projekcijama za 2027. i 2028. godinu.

Članak 2.
Procjena planiranog proračunskog manjka iz članka 1. ove Odluke temelji se na godišnjim Financijskim izvještajima Općine Selnica za 2024. godinu i Financijskim izvještajima Općine Selnica za razdoblje od 1.1.2025. do 30.9.2025. godine, u kojima su stanja na osnovnim računima podskupine 922 – višak/manjak prihoda/primitaka utvrđena kako slijedi:

	Račun
	Naziv računa
	Stanje
31.12.2024.
	Stanje
30.09.2025.

	92211
	Višak prihoda poslovanja
	516.991,15 €
	


	92221
	Manjak prihoda poslovanja
	
	146.439,91


	92222
	Manjak prihoda od nefinancijske imovine
	622.093,94 €
	600.178,48 €


	92213
	Višak primitaka od financijske imovine
	259.827,63
	335.726,52


	92223
	Manjak primitaka od financijske imovine
	
	


	
	Ukupan manjak prihoda

	105.102,79
	746.618,39

	
	Ukupan višak prihoda
	

	

	

	Manjak prihoda i primitaka
	
	410.891,87 €

	
	Višak prihoda i primitaka

	154.724,84 €
	

	
	Manjak prihoda i primitaka – preneseni

	366.819,63 €
	212.094,79 €

	
	Manjak prihoda i primitaka za pokriće u sljedećem razdoblju
	212.094,79 €
	622.986,66 €




Na dan 31.12.2024. godine, manjak prihoda i primitaka za pokriće u sljedećem razdoblju u iznosu od 212.094,79 eura sastoji se od prenesenog manjka prihoda i primitaka iz 2023. godine u iznosu od 366.819,63 eura i viška prihoda i primitaka ostvarenog u 2024. godini u iznosu od 154.724,84 eura.

Na dan 30.09.2025. godine, manjak prihoda i primitaka za pokriće u sljedećem razdoblju u iznosu od 622.986,66 eura sastoji se od prenesenog manjka prihoda i primitaka u iznosu 212.094,79 eura i manjka prihoda i primitaka ostvarenih u prvih devet mjeseci 2025. godine u iznosu od 410.891,87 eura.
U skladu s navedenim ostvarenjem iz 2024. godine, kao i ostvarenjem u prvih devet mjeseci 2025. godine, očekuje se manjak prihoda i primitaka na kraju 2025. godine na razini od 492.000,00 eura, kako je navedeno u članku 1.

Članak 3.
U Proračunu Općine Selnica za 2026. godinu i projekcijama za 2027. i 2028. godinu planirat će se pokriće dijela projiciranog manjka Općine Selnica iz članka 1. ovog plana iz prihoda poslovanja i prihoda od prodaje nefinancijske imovine prema  sljedećoj dinamici:

2026. godina – 192.000,00 eura,
2027. godina – 150.000,00 eura,
2028. godina – 150.000,00 eura.

Članak 4.
U svrhu uravnoteženja proračuna, nakon uključivanja dijela projiciranog proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom. 

Članak 5.
Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera su prilog ovog Plana i njegov sastavni dio.


OPĆINSKO VIJEĆE OPĆINE SELNICA

PREDSJEDNIK OPĆINSKOG VIJEĆA
                       Davor Debelec

